CELEX: 32022R0018
Language: el
Date: 2022-01-04 00:00:00
Title: Κανονισμός (ΕΕ) 2022/18 της Επιτροπής της 4ης Ιανουαρίου 2022 για τη θέσπιση απαγόρευσης της αλιείας μακρόπτερου τόνου βορείου αποθέματος στον Ατλαντικό Ωκεανό, βορείως των 5° Β, από σκάφη που φέρουν σημαία Γαλλίας

10.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 5/6
               
            
         ΚΑΝΟΝΙΣΜΟΣ (ΕΕ) 2022/18 ΤΗΣ ΕΠΙΤΡΟΠΗΣ
         της 4ης Ιανουαρίου 2022
         για τη θέσπιση απαγόρευσης της αλιείας μακρόπτερου τόνου βορείου αποθέματος στον Ατλαντικό Ωκεανό, βορείως των 5° Β, από σκάφη που φέρουν σημαία Γαλλίας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως ενωσιακού συστήματος ελέγχου της τήρησης των κανόνων της κοινής αλιευτικής πολιτικής (1), και ιδίως το άρθρο 36 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2021/92 του Συμβουλίου (2) καθορίζει ποσοστώσεις για το 2021.
                  
               
                     (2)
                  
                  
                     Σύμφωνα με τις πληροφορίες που έλαβε η Επιτροπή, τα αλιεύματα του αποθέματος μακρόπτερου τόνου βορείου αποθέματος στον Ατλαντικό Ωκεανό, βορείως των 5° Β, από σκάφη τα οποία φέρουν σημαία Γαλλίας ή είναι νηολογημένα στη Γαλλία έχουν εξαντλήσει την ποσόστωση που κατανεμήθηκε για το 2021.
                  
               
                     (3)
                  
                  
                     Ως εκ τούτου, είναι αναγκαία η απαγόρευση ορισμένων αλιευτικών δραστηριοτήτων για το εν λόγω απόθεμα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Εξάντληση ποσόστωσης
            Η αλιευτική ποσόστωση που κατανεμήθηκε για το 2021 στη Γαλλία για το απόθεμα μακρόπτερου τόνου βορείου αποθέματος στον Ατλαντικό Ωκεανό, βορείως των 5° Β, η οποία αναφέρεται στο παράρτημα, θεωρείται ότι έχει εξαντληθεί από την ημερομηνία που καθορίζεται στο εν λόγω παράρτημα.
         
         
            Άρθρο 2
            Απαγορεύσεις
            Οι αλιευτικές δραστηριότητες για το απόθεμα που αναφέρεται στο άρθρο 1 από σκάφη τα οποία φέρουν σημαία Γαλλίας ή είναι νηολογημένα στη Γαλλία απαγορεύονται από την ημερομηνία που καθορίζεται στο εν λόγω παράρτημα. Απαγορεύονται ειδικότερα η διατήρηση επί του σκάφους, η μετατόπιση, η μεταφόρτωση ή η εκφόρτωση από το εν λόγω απόθεμα ιχθύων οι οποίοι έχουν αλιευτεί από τα σκάφη αυτά μετά την εν λόγω ημερομηνία.
         
         
            Άρθρο 3
            Έναρξη ισχύος
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 4 Ιανουαρίου 2022.
            
               
                  Για την Επιτροπή,
               
               
                  εξ ονόματος της Προέδρου,
               
               Virginijus SINKEVIČIUS
               
                  Μέλος της Επιτροπής
               
            
         
         
            (1)  ΕΕ L 343 της 22.12.2009, σ. 1.
         
            (2)  Κανονισμός (ΕΕ) 2021/92 του Συμβουλίου, της 28ης Ιανουαρίου 2021, σχετικά με τον καθορισμό, για το 2021, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και για τα ενωσιακά αλιευτικά σκάφη, σε ορισμένα μη ενωσιακά ύδατα (ΕΕ L 31 της 29.1.2021, σ. 31).
      
      
         
            ΠΑΡΑΡΤΗΜΑ
            
                        Αριθ.
                     
                     
                        21/TQ92
                     
                  
                        Κράτος μέλος
                     
                     
                        Γαλλία
                     
                  
                        Απόθεμα
                     
                     
                        ALB/AN05N
                     
                  
                        Είδος
                     
                     
                        Μακρόπτερος τόνος βορείου αποθέματος (Thunnus alalunga)
                     
                  
                        Ζώνη
                     
                     
                        Ατλαντικός Ωκεανός, βορείως των 5° Β
                     
                  
                        Ημερομηνία απαγόρευσης
                     
                     
                        8.12.2021